Diari Oficial de la Generalitat Valenciana


Sumari del DOGV 5814, del 25-07-2008 (2008/9175)

Acord de la Comissió Territorial d'Urbanisme de Castelló, de 25 de març de 2008, relativa a la modificació puntual núm. 16 del Pla general de la Vall d'Uixó. Expte 2008/0032 Vall d'Uixó.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9175


Data del document
:   25-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Vall d'Uixó, la
    * pla d'urbanisme

Acord de la Comissió Territorial d'Urbanisme de Castelló, de 25 de març de 2008, relativa a la modificació puntual núm. 16 del Pla general de la Vall d'Uixó. Expte 2008/0032 Vall d'Uixó. [2008/9175]  
Vist l'expedient relatiu a la modificació puntual núm. 16 del Pla general de la Vall d'Uixó, i de conformitat amb els següents,  
Antecedents  
Primer. L'Ajuntament de la Vall d'Uixó va acordar el 26 de setembre de 2007 exposar al públic la modificació, la qual cosa es va dur a terme mitjançant anuncis publicats en el periòdic Mediterraneo d'11 d'octubre de 2007, i en el Diari Oficial de la Comunitat Valenciana de 31 d'octubre de 2007. Transcorregut el període d'informació al públic, durant el qual no s'hi va formular cap al·legació, el Ple va aprovar provisionalment la modificació en sessió de 10 de gener de 2008.  
Segon. El projecte consta de memòria i plànols.   
Tercer. L'objecte de la modificació és el canvi de qualificació del sòl urbà qualificat com a equipament de xarxa primària destinat a habitatges dedicats a residència permanent en règim de lloguer per a persones majors, discapacitats o menors de 35 anys, que passa a qualificar-se com a equipament educatiu, també de la xarxa primària de dotacions.  
Dins de l'àrea d'ordenança II Eixamplament del sòl urbà, el Pla general qualificava una parcel·la de 1.507 m² com a sòl dotacional destinat a habitatges dedicats a residència permanent en règim de lloguer per a persones majors, discapacitats o menors de 35 anys. Amb la modificació es canvia aquest ús pel de sistema educatiu. Aquest canvi es justifica per la necessitat ampliar l'Institut d'Educació Secundària Honori García.  
Quart. El 6 de febrer de 2008 es va traslladar la modificació al Servei Territorial d'Habitatge i Projectes Urbans i a la Direcció General de Règim Econòmic de la Conselleria d'Educació perquè pogueren efectuar al·legacions. El 4 de març de 2008 la Direcció General d'Infraestructures de la Conselleria d'Educació ha emés informe favorable.  
Fonaments de dret  
Primer. Aquesta modificació puntual del Pla general de la Vall d'Uixó s'ha tramitat després de l'entrada en vigor de la Llei 16/2005, de 30 de desembre, urbanística valenciana (d'ara endavant LUV), per la qual cosa li és ja aplicable la nova llei.  
Segon. La tramitació d'aquesta modificació puntual del Pla general de planejament de la Vall d'Uixó ha sigut correcta, de conformitat amb el que estableix l'article 94.1 i 64 de la LUV. La documentació està completa, en compliment del que disposa l'article 64 i concordants de la LUV.  
Tercer. L'article 36.3 de la LUV estableix que "la competència per a l'aprovació definitiva de l'ordenació estructural correspon a la Generalitat". D'altra banda, l'article 37.2 de la LUV disposa que "les decisions sobre l'ordenació detallada corresponen al municipi", i afig després que "la competència per a l'aprovació definitiva dels plans que només facen referència a l'ordenació detallada correspon a l'ajuntament". "L'article 37 de la LUV ha sigut desplegat per l'article 121 del Reglament d'ordenació i gestió urbanística i territorial, aprovat pel Decret 67/2006, de 19 de maig (d'ara endavant ROGTU) que, després d'assenyalar en l'apartat segon que "l'ordenació detallada pot ser establida, en sòl urbà, pels plans generals o per plans de reforma interior o estudis de detall, i en urbanitzable, mitjançant pla parcial", afig en l'apartat tercer que "és competència municipal l'aprovació i modificació de l'ordenació detallada".  
En el cas que ens ocupa el sòl dotacional que es modifica forma part de la xarxa primària que conforma l'ordenació estructural, per la qual cosa la competència per a l'aprovació definitiva és autonòmica.  
Quart. La modificació puntual del Pla general que s'examina té com a objecte canviar la qualificació d'un sòl dotacional de la xarxa primària, que passa de la qualificació (en la terminologia de l'article 132 del ROGTU) de sòl dotacional de la xarxa primària dotacional residencial (PDR) a la de sòl dotacional de la xarxa primària educatiu cultural (PED). L'Ajuntament justifica la modificació en la necessitat permetre l'ampliació de l'institut Honori García, limítrof amb la parcel·la la qualificació de la qual es modifica.  
La modificació que s'examina s'ajusta a criteris de racionalitat i millor satisfacció de l'interés general, sense que existisca obstacle a la seua aprovació definitiva.  
Cinqué. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa el 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló acorda:   
Aprovar definitivament la modificació puntual núm. 16 del Pla general de la Vall d'Uixó.  
Contra aquest acord, que no esgota la via administrativa, podrà interposar-se recurs d'alçada, en el termini d'un mes, davant de la secretària autonòmica de Conselleria de Medi Ambient, Aigua, Urbanisme i Habitatge, això sense perjudici d'utilitzar qualsevol altre recurs que es considere oportú.  
Castelló, 25 de març de 2008.- El secretari de la Comissió Territorial d'Urbanisme: Fernando Renau Faubell.